Prodotti u servizzi fl-2014 (Ġbir u analiżi ta’ informazzjoni)

Qasam ta’ Prijorità 1: L-Antiċipazzjoni tal-Bidla Attività 1.1: Tbassir ta’ riskji ġodda u emerġenti għall-OSH assoċjati ma’ teknoloġiji ġodda f’impjiegi ekoloġiċi Rapport fil-qosor ta’ sessjoni ta’ ħidma ta’ tbassir mal-kumitat ta’ djalogu soċjali settorjali tal-elettriku (Brussell, Marzu) ġie ppubblikat u promoss f’Lulju 2014. L-organizzazzjoni tat-tieni sessjoni ta’ ħidma għas-settur tat-trasport għadha qed tiġi diskussa mal-unità B.1 fid-DĠ EMP (2015). Attività 1.2: Tbassir fuq skala kbira L-istudju dwar l-ambitu għal suġġetti ta’ tbassir (promoss f’Settembru) se jintuża bħala l-bażi għall-ispeċifikazzjoni tat-tieni proġett ta’ tbassir fuq skala kbira li se jibda fl-2015. Ir-rapport dwar riskji emerġenti fis-settur tal-kura tas-saħħa ġie ppubblikat f’Ottubru. Il-proġett dwar fatturi ta’ suċċess biex is-sejbiet tat-tbassir jiġu trasferiti fit-tfassil tal-politika ġie pospost mill-2015 għall-2016. Qasam ta’ Prijorità 2: Fatti u ċifri Attività 2.1: Stħarriġ Ewropew ta’ Intrapriżi dwar Riskji Ġodda u Emerġenti (ESENER) Sar xogħol fuq il-post dwar l-ESENER-2 fis-36 pajjiż kollha kemm huma, u ġie ffinalizzat is-sett tad-data finali. Rapporti tekniċi – metodoloġiċi u xogħol fuq il-post, ikkowdjar finali, ponderazzjoni, editjar u tindif tad-data; il-kontroll tal-kwalità se jsegwi kmieni fl-2015. Għandu jiġi ppubblikat l-ewwel rapport dwar is-sejbiet fi Frar 2015, segwit minn rapport ta’ ħarsa ġenerali u rapport fil-qosor (tradott) fit-tieni kwart tal-2015. Attività 2.2: Ħarsa ġenerali lejn l-OSH: Ħaddiema kbar fl-età Prefinanzjament finali mill-KE f’Mejju skont il-ftehim ta’ delega. It-tieni pagament interim ipproċessat mat-twassil tal-analiżi dwar l-OSH u l-forza tax-xogħol li qed tixjieħ; analiżi dwar l-età u s-sessi; submodulu OiRA għall-iżviluppaturi (finali) u analiżi ta’ għodod disponibbli (finali); rapport dwar il-pajjiżi; studji tal-każ dwar programmi ta’ riabilitazzjoni; studji tal-każ mill-post tax-xogħol; abbozz tal-pjan ta’ analiżi. Bl-involviment tal-FOP, f’Lulju saru sessjonijiet ta’ ħidma ta’ diskussjoni ma’ intermedjarji fi Stati Membri magħżula (il-Finlandja, id-Danimarka, in-Netherlands, il-Belġju, Franza, l-Awstrija, il-Ġermanja, il-Polonja, il-Greċja u r-Renju Unit) biex jinkisbu l-fehmiet u l-esperjenzi tagħhom. L-abbozzi tar-rapporti finali dwar il-pajjiżi intbagħtu lill-Punti Fokali għall-informazzjoni u bħala opportunità għal kumment finali. Ir-riżultati preliminari tal-proġetti ppreżentati f’diversi avvenimenti. L-ippjanar beda jorbot il-proġett mal-HWC 2016-17, inkluża l-viżwalizzazzjoni ta’ data mill-web. Attività 2.3: Ħarsa ġenerali lejn l-OSH: Intrapriżi mikro u żgħar Saret laqgħa ta’ tnedija għall-proġett u ġie ffirmat kuntratt speċifiku għall-ewwel pakkett ta’ ħidma Il-pakkett ta’ ħidma jinkludi analiżi approfondita ta’ data disponibbli rilevanti għall-OSH f’intrapriżi mikro u żgħar fl-UE. Attività 2.4: Ħarsa ġenerali lejn l-OSH: Mard relatat max-xogħol Sessjoni ta’ ħidma dwar ir-riskji għar-riproduttività fuq il-post tax-xogħol saret f’Jannar u s-sommarju online tas-seminar ġie ppubblikat f’Mejju. L-ewwel riżultati diskussi mal-Punti Fokali fi Frar u mal-Grupp ta’ Konsulenza għall-Prevenzjoni u r-Riċerka f’Marzu. Ir-rapport dwar ir-riskji għar-riproduzzjoni fuq il-post tax-xogħol li jinsab taħt reviżjoni għandu jinkludi żviluppi reċenti tal-politika u sejbiet tas-sessjoni ta’ ħidma. Rapport dwar il-kanċer relatat max-xogħol u sommarju ġew promossi fl-2014. Sessjoni ta’ ħidma dwar il-piż tal-mard saret f’Ottubru, sommarju online tas-seminar huwa disponibbli fuq is-sit web tal-Aġenzija Attività 2.5: Ħarsa ġenerali lejn l-OSH: Spejjeż u benefiċċji tal-OSH Saret laqgħa tal-esperti f’Ġunju 2014 (sommarju online tas-seminar ippubblikat) ma’ esperti dwar l-immudellar tal-ispejjeż ta’ OSH fqira u ngħata input utli ħafna għall-iżvilupp ulterjuri tal-proġett, li wassal għal skedar rivedut: se tiġi ppubblikata sejħa għal offerta għal rapport ta’ ħarsa ġenerali akbar lejn l-OSH kmieni fl-2015, u l-istudju ta’ fattibbiltà ppjanat għal tmiem l-2014 ġie kkanċellat. Ir-rapport “The business case for safety and health: Cost–benefit analyses of interventions in small and medium-sized enterprises” (Il-każ ta’ negozju għas-sikurezza u s-saħħa: Analiżijiet kosti-benefiċċji ta’ interventi f’intrapriżi żgħar u medji) promoss f’Settembru. Il-konferenza “Investing in OSH – how benefits beat the costs” (Investiment fl-OSH – kif il-benefiċċji huma akbar mill-ispejjeż) organizzata mill-Punti Fokali tal-pajjiżi BENELUX f’kooperazzjoni mill-qrib mal-Ministeru Netherlandiż tal-Affarijiet Soċjali u l-Impjieg, mal-EU-OSHA u t-TNO (sommarju online tas-seminar ippubblikat) Qasam ta’ Prijorità 3: Għodod għall-ġestjoni tal-OSH Attività 3.1: Għodda interattiva online ta’ Valutazzjoni tar-Riskju (OiRA) L-għodod OiRA ppubblikati fl-2014: 42 (minbarra oħrajn antiċipati qabel tmiem is-sena) li jaqbżu l-mira inizjali ta’ 35. 5 ftehimiet iffirmati u 15-il avveniment organizzat. Tmien kuntratti ta’ valur baxx biex jiġu adattati u tradotti l-għodod eżistenti OiRA f’lingwi/kuntesti nazzjonali oħra (sitt kuntratti oħra qabel tmiem is-sena) sabiex iħeġġu l-iżvilupp ta’ għodod OiRA fil-livell nazzjonali. Aktar informazzjoni dettaljata dwar il-progress fl-OiRA fuq http://www.oiraproject.eu/Resources Attività 3.2: Għodda għall-implimentazzjoni tas-soluzzjonijiet tal-OSH L-ewwel diskussjonijiet dwar l-istudju ta’ fattibbiltà “exploring practical online OSH tools” (esplorazzjoni tal-għodod prattiċi tal-OSH online) saru f’laqgħat tal-Grupp ta’ Konsulenza għall-Prevenzjoni u r-Riċerka (PRAG) f’Marzu u f’Ottubru. Seminar dwar is-suġġett sar f’Pariġi f’Ottubru li ġabar flimkien il-partijiet interessati prinċipali. L-Aġenzija qed taħdem ukoll fuq il-kontenut tat-taqsima l-ġdida “għodod elettroniċi” biex tiġi inkluża fis-sit web korporattiv li jmiss tal-EU-OSHA. Qasam ta’ Prijorità 4: Tqajjim tal-kuxjenza Attività 4.1: Kampanja għal Post tax-Xogħol Ħieles mill-Periklu (HWC) 2012-2013, Naħdmu flimkien għall-prevenzjoni tar-riskju Il-Kampanja tal-Postijiet tax-Xogħol Ħielsa mill-Periklu (HWC) 2012-2013 “Working together for risk prevention” (Naħdmu flimkien għall-prevenzjoni tar-riskju) intemmet bl-issettjar ta’ rekord ġdid f’termini ta’ twassil ta’ firxa wiesgħa ta’ inizjattivi ta’ tqajjim tal-kuxjenza fil-livell Ewropew u f’dak nazzjonali, kif ukoll f’termini ta’ sħab uffiċjali tal-kampanja u tal-midja. Fi tmiem l-2013, l-IES (Istitut għall-Istudji dwar l-Impjieg) ġie kkummissjonat biex jipproduċi l-“Ex-post evaluation of the Healthy Workplaces Campaign 2012-2013: Working Together for Risk Prevention” (Evalwazzjoni ex post tal-Kampanja tal-Postijiet tax-Xogħol Ħielsa mill-Periklu 2012-2013: Naħdmu flimkien għall-Prevenzjoni tar-Riskju). Ir-rapport finali, li ġie ppubblikat f’Ottubru 2014, fih kemm data kwantitattiva kif ukoll kwalitattiva, li tirriżulta minn riċerka bbażata biss fuq id-dokumentazzjoni, stħarriġijiet online, gruppi fokus u intervisti ma’ punti fokali, sħab fil-kampanja, u partijiet interessati rilevanti oħra. Il-kuntratt tar-rapport dwar ir-“Review of successful OSH benchmarking initiatives” (Analiżi ta’ inizjattivi ta’ suċċess ta’ valutazzjoni kumparattiva tal-OSH) ġie ffirmat fi tmiem Awwissu 2014 u x-xogħol inbeda bi stħarriġ dwar l-inizjattivi ta’ valutazzjoni kumparattiva fost is-sħab fil-kampanja. Attività 4.2: Kampanja tal-Post tax-Xogħol Ħieles mill-Periklu (HWC) 2014-2015, “Healthy Workplaces Manage Stress” (Il-Postijiet tax-Xogħol Ħielsa mill-Periklu Jimmaniġġjaw l-Istress) Il-Kampanja tal-Postijiet tax-Xogħol Ħielsa mill-Periklu (HWC) 2014-15 “Healthy Workplaces Manage Stress” (Il-Postijiet tax-Xogħol Ħielsa mill-Periklu Jimmaniġġjaw l-Istress) tnediet fis-7 ta’ April mill-Kummissarju tal-UE għall-Impjieg, l-Affarijiet Soċjali u l-Inklużjoni, László Andor; il-Viċi Ministru Grieg għax-Xogħol, is-Sigurtà Soċjali u l-Assistenza Soċjali, Vasilis Kegkeroglou u d-Direttur tal-EU-OSHA, Christa Sedlatschek. Fl-istess data tnieda s-sit web tal-kampanja, b’għodod u riżorsi disponibbli f’25 lingwa. Il-Pakkett ta’ Għajnuna għall-Kampanja Ewropea (ECAP) 2014, li jipprovdi lin-netwerk ta’ punti fokali nazzjonali tal-Aġenzija b’appoġġ finanzjarju u loġistiku għall-implimentazzjoni ta’ attivitajiet tal-kampanja fil-livell nazzjonali ġie implimentat b’suċċess. Matul is-sena, il-punti fokali ordnaw total ta’ 22 laqgħa ta’ sħubija nazzjonali, 61 seminar tal-partijiet interessati, 15-il konferenza għall-istampa, 18-il stqarrija għall-istampa, 5 laqgħat madwar mejda tonda għall-ġurnalisti, 4 telefonati fuq programmi tar-radju u 6 artikoli professjonali. Fost il-materjal tal-kampanja, tqassmu 88 720 oġġett b’marka tal-kampanja, 4 76 125 pubblikazzjoni f’25 lingwa, u 62 stand tal-kampanja, 15-il-pakkett ta’ wirjiet. Avveniment speċjali tal-kampanja kien ukoll ir-rilaxx tad-DVD “Napo in...When stress strikes” (Napo f’...Meta tkun stressjat). Fost prodotti u pubblikazzjonijiet oħra relatati mal-kampanja, ġiet ippubblikata online f’Ġunju analiżi tal-letteratura “Calculating the cost of work-related stress and psychological risks” (Il-kalkolu tal-ispiża ta’ stress relatat max-xogħol u ta’ riskji psikosoċjali) li tiddiskuti l-piż finanzjarju ta’ riskji psikosoċjali fil-livell soċjetali, organizzazzjonali u individwali. Prodott ewlieni ieħor żviluppat għall-kampanja kien il-“Managing stress and psychosocial risk e-guide” (Gwida elettronika dwar il-ġestjoni tal-istress u r-riskju psikosoċjali). Il-gwida elettronika saret disponibbli fi 30 verżjoni nazzjonali u għandha l-għan li tqanqal l-interess fil-maniġers fl-SMEs biex iwettqu ġestjoni tar-riskju psikosoċjali bbażata fuq ir-riżorsi nazzjonali disponibbli. Barra minn hekk, fis-16-17 ta’ Ottubru 2014 ġie ppubblikat u promoss rapport konġunt bejn l-EU-OSHA u l-Eurofound dwar ir-riskji psikosoċjali. L-Offerta ta’ Sħubija Uffiċjali tal-Kampanja HWC 2014-15 kellha suċċess fir-reklutaġġ ta’ aktar minn 100 sieħeb uffiċjali fil-kampanja, inklużi organizzazzjonijiet tal-ħaddiema u ta’ min iħaddem, kumpaniji u organizzazzjonijiet multinazzjonali li jirrappreżentaw firxa wiesgħa ta’ professjonijiet tal-OSH – l-akbar għadd ta’ sħab li jappoġġaw Kampanja unika ta’ Postijiet tax-Xogħol Ħielsa mill-Periklu. Barra minn hekk, issa hemm involuti total ta’ 29 sħab fil-midja minn 14-il pajjiżi fl-HWC 2014-15. Il-Kompetizzjoni Ewropea għall-Ippremjar tal-Prattika Tajba (GPA) tnediet fil-15 ta’ April. Ġie prodott pakkett ta’ promozzjoni tal-premji għall-prattiki tajbin biex jappoġġa lill-punti fokali u l-organizzazzjonijiet interessati fil-kondiviżjoni tal-prattiki tajbin kemm fil-livell nazzjonali kif ukoll f’dak Ewropew. Il-kampanja ġiet ippreżentata wkoll fil-Konferenza tal-UE dwar “Occupational safety and health – OSH policy in the future” (Is-sikurezza u s-saħħa okkupazzjonali – Il-politika dwar l-OSH fil-futur), Ateni, is-16-17 ta’ Ġunju 2014, bħala parti mill-programm tal-Presidenza Griega tal-UE. Fl-2014, għall-ewwel darba, il-kampanja ġiet appoġġata minn kampanja integrata tal-midja soċjali, li involviet udjenzi differenti bi prodotti tal-kampanja żviluppati speċifikament għall-midja soċjali, bħal infografiki u vidjos. Attività 4.3: Kampanja tal-Post tax-Xogħol Ħieles mill-Periklu (HWC) 2016-2017 L-ambitu u l-għanijiet tal-Kampanja ġew miftiehma. L-għanijiet huma kif ġej: — Li tippromwovi x-xogħol sostenibbli u tixjiħ f’saħħtu mill-bidu nett u li tenfasizza l-importanza tal-prevenzjoni matul il-ħajja tax-xogħol. — Li tassisti lil min iħaddem u l-ħaddiema (inklużi mikrointrapriżi) billi tipprovdi informazzjoni u għodod għall-ġestjoni tal-OSH fil-kuntest ta’ forza tax-xogħol li qed tixjieħ. — Li tiffaċilita l-iskambju ta’ informazzjoni u ta’ prattika tajba f’dan il-qasam. L-Istrateġija tal-Kampanja ġiet iffinalizzata sa tmiem is-sena. F’Settembru tnediet sejħa għal offerti għall-iżvilupp ta’ gwida elettronika u huwa ppjanat li x-xogħol jibda fil-bidu tal-2015. Attività 4.4: Azzjonijiet ta’ tqajjim tal-kuxjenza 23 punt fokali wieġeb għall-offerta tal-Pakkett ta’ Tqajjim tal-Kuxjenza (ARP) 2014. L-attivitajiet tal-ARP kienu jinkludu: 14-il wirja ta’ films dwar l-OSH u dibattiti dwarhom, 13-il wirja ta’ ritratti u promozzjoni ta’ Napo għal sett ta’ għodod għall-għalliema f’żewġ pajjiżi. Barra minn hekk, 12-il kostum ta’ Napo ġew prodotti u tqassmu bħala parti mill-ARP. Il-Konsorzju Napo beda l-iżvilupp ta’ film ġdid dwar ir-riskji għall-OSH relatati mal-elettriku. L-evalwazzjoni esterna tan-“Napo for teachers” activity” (l-attività Napo għall-għalliema) ġiet ikkummissjonata lil kuntrattur estern b’rapport interim riċevut f’Novembru. Aktar minn 20 000 kopja tad-DVD “Napo in...no laughing matter” (Napo f’...xejn tad-daħk) tqassmu f’April lill-Ispettorati tax-xogħol nazzjonali f’aktar minn 20 Stat Membru biex tiġi appoġġata l-kampanja tal-Kumitat tal-Ispetturi Għolja tax-Xogħol (SLIC) dwar il-prevenzjoni taż-żliq u l-waqgħat. Ġiet prodotta, tradotta u mqassma verżjoni aġġornata ta’ volantin dwar Napo, lil Punti Fokali interessati (portafoll). L-edizzjoni 2014 tal-Premju għall-Film dwar il-Postijiet tax-Xogħol Ħielsa mill-Periklu bid-DOK Leipzig tnediet f’April b’data ta’ skadenza għall-preżentazzjoni ta’ applikazzjonijiet fl-10 ta’ Lulju. Tmien films ġew innominati minn pajjiżi bħal Franza, il-Ġermanja, il-Polonja u Spanja. Ir-rebbieħ, “Harvest” (Il-Ħsad), tħabbar fiċ-ċerimonja tal-ippremjar fl-1 ta’ Novembru. Is-sottotitolar tal-film rebbieħ tal-2013 C(us)todians (Kustodji) fi 13-il lingwa tal-UE ġie ffinalizzat u t-twassil lill-Punti Fokali (portafoll) intlaħaq sa tmiem Lulju. F’Jum l-Ewropa, id-9 ta’ Mejju, ġiet stabbilita tinda fit-triq f’Bilbao biex jiġu promossi, b’mod konġunt, il-kontribuzzjonijiet li saru mill-Europe Direct Bizkaia (il-Kummissjoni Ewropea), l-Unjoni Ewropea u l-EU-OSHA f’isem iċ-ċittadin. Il-parteċipazzjoni tal-EU-OSHA bi stand fil-Fiera tal-Wirjiet (marbuta mal-Kungress Dinji tal-OSH fi Frankfurt) – il-25-28 ta’ Awwissu kellha suċċess, Avvenimenti ewlenin fl-istand kienu jinkludu t-tnedija uffiċjali tal-OSHwiki, il-kampanja Postijiet tax-Xogħol Ħielsa mill-Periklu Jimmaniġġjaw l-Istress u l-OiRA. Qasam ta’ Prijorità 5: In-Netwerking tat-tagħrif Attività 5.1: OSHwiki Il-membri tal-PEROSH mistiedna għall-ewwel laqgħa tal-Kumitat Xjentifiku tal-OSHwiki għenu biex jiġi definit kif l-OSHwiki jista’ jservi l-ħtiġijiet tal-komunità ta’ riċerka kif ukoll fid-diskussjoni ta’ kif dan jista’ jipprovdi gwida tal-EU-OSHA dwar kwistjonijiet strateġiċi u kif jakkwista kittieba u qarrejja potenzjali (il-laqgħa saret f’Ġunju). Ġie ffinalizzat il-Pjan ta’ Komunikazzjoni tal-OSHwiki; it-Tnedija Beta saret f’Mejju. Artikoli ta’ aħbarijiet imtellgħa fuq l-OSHmail, fuq Twitter u fuq Linkedin u e-mail miktuba apposta ntbagħtet lill-awturi akkreditati eżistenti, lill-Punti Fokali, lill-Gruppi ta’ Konsulenza u lill-Bord Governattiv. L-OSHwiki tnieda uffiċjalment f’Awwissu fl-XX Kungress Dinji dwar is-Sigurtà u s-Saħħa fuq il-Post tax-Xogħol 2014 fi Frankfurt, il-Ġermanja u issa hemm aktar minn 100 kittieb akkreditat. Attività 5.2: Azzjonijiet oħra ta’ netwerking tat-tagħrif Taqsima tal-leġiżlazzjoni: xogħol iffukat fuq it-tħejjija tal-paġna web għall-migrazzjoni lejn is-sit web korporattiv il-ġdid tal-EU-OSHA. Ġiet aġġornata informazzjoni rigward l-istrateġiji nazzjonali fl-artikoli wiki tal-OSH (din se tiġi aġġornata fuq bażi kontinwa wara input mill-Punti Fokali). Prijoritajiet tar-riċerka: Dokumenti ta’ pożizzjoni abbozzati u lista qasira ta’ prijoritajiet ibbażata fuq ir-rapport ippubblikat fl-2013 biex jinfluwenzaw il-programm ta’ ħidma u l-kontenut tas-sejħiet tal-ORIZZONT 2020. Se jsir seminar f’Novembru fi Brussell biex jiġu diskussi d-dokumenti ta’ pożizzjoni u l-lista qasira. Diretturi u diretturi tar-riċerka ta’ istituti u korpi fundaturi kbar tar-riċerka dwar l-OSH u rappreżentanti tal-Kummissjoni tal-UE se jipparteċipaw fis-seminar. Qasam ta’ Prijorità 6: Netwerking u komunikazzjoni korporattiva Attività 6.1: Netwerking strateġiku Żvilupp ulterjuri tan-netwerks strateġiċi tal-Aġenzija, b’mod partikolari n-netwerks ta’ governanza tripartitika (Bord u Bureau), il-Gruppi ta’ Konsulenza u n-netwerks Ewropej. Attività 6.2: Netwerking operazzjonali Involviment kontinwu mas-sħab fin-netwerk internazzjonali tal-Aġenzija u fin-netwerk ta’ punti fokali, inkluża l-promozzjoni tan-netwerking fil-livell tal-Istati Membri. Il-fokus li għadu għaddej fuq l-attivitajiet huwa biex jiżgura l-involviment ma’ sħab soċjali fil-livell nazzjonali fl-Istati Membri. Fil-livell internazzjonali, skont il-prijorità identifikata fil-Komunikazzjoni 2014-2020 tal-Kummissjoni Ewropea dwar Qafas Strateġiku dwar l-OSH, l-EU-OSHA qed taħdem biex tiżviluppa koordinazzjoni u rabtiet aħjar ma’ atturi f’pajjiżi li mhumiex Stati Membri, ma’ Organizzazzjonijiet Internazzjonali u Reġjonali. Is-sħubijiet ta’ komunikazzjoni ġew żviluppati aktar ukoll. Attività 6.3: Komunikazzjonijiet korporattivi Fir-rigward tal-istrateġija online 2014 tal-Aġenzija, l-azzjonijiet ta’ tħejjija għall-implimentazzjoni tas-Sit web korporattiv li jmiss tal-EU-OSHA kienu jinkludu l-ewwel rilaxx intern tas-sit web introdott fi tmiem Settembru. Is-sit web il-ġdid għandu jitnieda fl-ewwel nofs tal-2015. Żviluppi oħra online mill-bidu tal-2014 ‘il hawn kienu jinkludu t-tnedija tas-sit web tal-Kampanja ta’ Postijiet tax-Xogħol Ħielsa mill-Periklu (HWC) 2014-15 fis-7 ta’ April u d-disinn mill-ġdid tas-sit tal-OiRA. Bosta taqsimiet web ġodda jew imġedda twasslu wkoll Fir-rigward tal-istrateġija ta’ promozzjoni korporattiva tal-Aġenzija, l-Aġenzija kienet ukoll attiva ħafna fuq il-midja soċjali mit-tnedija tal-Kampanja HWC 2014-15 il-ġdida ‘l hawn. Il-kont YouTube tagħna issa għandu aktar minn 1 000 abbonat (288 f’Ġunju 2013) u lħaqna 3 12 842 viżitatur (35 000 f’Ġunju 2013). Il-popolarità tal-paġna Facebook tal-Aġenzija qed tikber b’mod regolari b’16 500 segwaċi fi tmiem Ottubru (1 654 f’Ġunju 2013). Il-kont Twitter tal-Aġenzija huwa aktar popolari wkoll b’10 840 segwaċi (7 179 f’Ġunju 2013). Għandna wkoll 4 797 segwaċi fuq LinkedIn meta mqabbla ma’ 2 766 f’Ġunju 2013. 11-il artikolu ġew ippubblikati fuq il-Blog tal-Aġenzija minn Jannar ‘il hawn. L-għadd ta’ abbonati mal-OSHmail qed jiżdied b’mod regolari. Issa hemm aktar minn 67 000 abbonat mal-OSHmail. Fir-rigward tal-istrateġija ta’ pubblikazzjonijiet korporattivi tal-Aġenzija, twassal il-markar korporattiv tal-uffiċċji l-ġodda tal-EU-OSHA, ġew prodotti r-Rapport Annwali 2013 u s-sommarju u nkiseb it-twassil tar-rapport. Barra minn hekk, ġie prodott sett ta’ ħames infografiki tradotti fil-lingwi uffiċjali kollha tal-UE biex tiġi appoġġata l-pubblikazzjoni tar-Rapport Annwali u s-sommarju. Fuljett korporattiv ġdid tal-EU-OSHA ġie ffinalizzat u tradott. Ġie ppubblikat vidjo korporattiv li jintroduċi l-programm strateġiku pluriennali (f’25 lingwa) kif ukoll vidjo biex tiġi appoġġata t-tnedija tal-Gwida elettronika dwar l-istress. Bosta rapporti, sommarji u analiżijiet tal-litteratura tal-Pjan ta’ Ġestjoni Annwali 2014 ġew prodotti u ppubblikati, inklużi: “Research guides design of the 2014 ESENER survey” (Ir-riċerka tiggwida t-tfassil tal-istħarriġ ESENER 2014), “OSH in the Hairdressing sector” (L-OSH fis-Settur tal-Parrukkiera), “Priorities for OSH Research in Europe 2013-2020” (Prijoritajiet għar-Riċerka dwar l-OSH fl-Ewropa 2013-2020), “Estimating the costs of accidents and ill-health at work” (L-istima tal-ispejjeż ta’ aċċidenti u ta’ nuqqas ta’ saħħa fuq ix-xogħol), “E-fact and Checklist OSH in the wind energy sector” (Fatti elettroniċi u lista ta’ kontroll tal-OSH fis-settur tal-enerġija eolika), “Calculating costs related to stress and psychosocial risks at work” (Il-kalkolu tal-ispejjeż relatati mal-istress u mar-riskji psikosoċjali fuq ix-xogħol), “Scoping study for a foresight on new and emerging risks and challenges” (Studju dwar l-ambitu għal tbassir dwar riskji u sfidi ġodda u emerġenti) u “Psychosocial risks in Europe: Prevalence and strategies for prevention” (Riskji psikosoċjali fl-Ewropa: Prevalenza u strateġiji għall-prevenzjoni) (mal-Eurofound). Barra minn hekk, il-materjali tal-Kampanja HWC 2014-15 (Gwida, volantin, opuskolu, stands bil-bnadar u oġġetti biex jitqassmu b’xejn) ġew prodotti u twasslu. Sett ta’ tliet infografiki u vidjo ġew prodotti biex tiġi appoġġata t-tnedija tal-Kampanja u ġie prodott volantin għal Jum l-Ewropa. Fir-rigward tal-uffiċċju tal-istampa, 13-il rilaxx ta’ aħbarijiet ġew ippubblikati u ngħataw tweġibiet għal aktar minn 90 talba għal informazzjoni/intervisti mal-midja. Ġew organizzati bosta konferenzi stampa/laqgħat tal-midja mad-Direttur biex jiġu enfasizzati l-mumenti rilevanti, bħaż-żjara tal-President tal-Parlament tal-UE, l-inawgurazzjoni tal-uffiċċji tal-Aġenzija u t-tnedija tal-OSHwiki fi Frankfurt. Ġew irreġistrati aktar minn 1 300 silta online u aktar minn 5 800 artikolu fuq il-midja soċjali. Attività 6.4: Miżuri preparatorji għall-Balkani tal-Punent u t-Turkija Il-programm għall-Balkani tal-Punent u t-Turkija ntemm f’Novembru 2014. Taħt il-programm, ġew implimentati azzjonijiet biex jiġu appoġġati l-pajjiżi koperti biex isiru parteċipanti attivi fin-netwerks tal-Aġenzija. Fl-10 ta’ Diċembru 2014, id-Deċiżjoni ta’ Implimentazzjoni tal-Kummissjoni li tadotta Programm ta’ Azzjoni għal Ħafna Pajjiżi għas-sena 2014 (C(2014)9407 Final) ġiet iffirmata, li taħtha l-EU-OSHA se tirċievi, bħala għotja diretta, EUR 4 10 000 għall-azzjonijiet fil-pajjiżi benefiċjarji tal-IPA II. Wara din id-Deċiżjoni, l-EU-OSHA se tiffirma ftehim mal-Kummissjoni fl-ewwel tliet xhur tal-2015. Ladarba tiffirma, imbagħad l-EU-OSHA tkompli l-ħidma tagħha fir-reġjun. Huwa antiċipat li dan il-ftehim se jdum 24 xahar. Attività 6.5: Miżuri preparatorji għall-kollaborazzjoni ta’ pajjiżi tal-PEV mal-EU-OSHA Dan il-programm għall-pajjiżi tal-Viċinat Ewropew inbeda fl-2014 sabiex jiġu żviluppati azzjonijiet u netwerks tal-OSH fil-pajjiżi involuti. F’din il-fażi inizjali tal-ftehim fuq sentejn, l-EU-OSHA qed tistabbilixxi punti uniċi ta’ kuntatt fil-pajjiżi benefiċjarji u qed tappoġġa azzjonijiet li huma identifikati bħala prijorità mill-pajjiżi benefiċjarji. Ġestjoni korporattiva Programmar ta’ attivitajiet tal-2015, b’mod partikolari l-pjan ta’ ġestjoni għall-2015. Azzjonijiet ta’ rappurtar u evalwazzjoni. Ġestjoni korporattiva, inklużi l-kontinwità tal-operat, il-protezzjoni tad-data, il-ġestjoni tar-riskju, il-parir legali u l-kontroll intern. Appoġġ amministrattiv Il-kisbiet prinċipali fl-2014 jinkludu: — L-iffirmar ta’ ftehim dwar is-sede fil-31 ta’ Marzu 2014 mar-Renju ta’ Spanja — L-adozzjoni tar-Regolament Finanzjarju u r-Regoli ta’ Implimentazzjoni Finanzjarji tal-EU-OSHA — Regolamenti tal-Persunal, adozzjoni tar-Regoli ta’ Implimentazzjoni — ABB (Implimentazzjoni tal-Baġit Ibbażat fuq l-Attività)